Fontos megjegyezni, hogy az egyes szkennerek képfeldolgozási technológiája különbözik egymástól. A szabványos lézeres vonalkód-olvasó nem fog tudni leolvasni semmilyen adatot a kijelzőről. Ahhoz, hogy egy vonalkódot megfelelően le lehessen olvasni a kijelzőről, 2D imager-re, azaz kétdimenziós vonalkódok leolvasására alkalmas eszközre van szükség. Ez a technológia ugyanis másképpen (fotóként) dolgozza fel a szkennelt kódokat. A 2D imager eszközök legnagyobb előnye, hogy az 1 dimenziós vonalkódokon kívül minden ismert 2 dimenziós kódfajtát (pl. QR kód, DataMatrix, stb.) is olvasnak, és kiválóan kezelik a rossz minőségű vagy sérült kódokat is.